《偶成》
宋代·释子益

那得工夫过一关，从空放下绝追攀。
松风不入是非耳，竹迳肯追人我山。
有问对谈惟莫莫，无心袖手只闲闲。
忽闻枝上灵禽语，似笑山翁痴复顽。

作者简介：释子益（？～一二六七），号剑关，剑州（今四川剑阁）人。理宗嘉熙三年（一二三九），初住隆兴府兴化寺。移住隆兴府云岩寿宁寺。度宗咸淳元年（一二六五），入住福州西禅怡山长庆寺。三年卒。为南岳下二十世，无准师范禅师法嗣。有《剑关子益禅师语录》一卷，收入《续藏经》。事见《语录》及林希逸所撰序。　释子益诗，以辑自《语录》及其中单编的诗编为一卷。